ই-লার্নিংকে বলা চলে আগামী দিনের শিক্ষা পদ্ধতি।বিজ্ঞান ও প্রযুক্তির অভাবনীয় বিকাশের সঙ্গে পাল্লা দিয়ে বদলে যাচ্ছে পৃথিবী। উধাও হয়ে যাচ্ছে চার দেয়ালে বন্দী শিক্ষাব্যবস্থাও। এখন শিক্ষা মানেই বৈশ্বিক ভাবনা, বৈশ্বিক যোগাযোগ। মাত্র দুই দশক আগে যা ছিল দূরের, এখন তা হাতের মুঠোয়। শিক্ষায় আধুনিকযোগাযোগব্যবস্থার এত বিস্তৃত ব্যবহার হচ্ছে এবং সেটাও আবার এত দ্রুত বদলে যাচ্ছে যে তার নিত্যবিকাশের খবর রাখাও দুঃসাধ্য।